Lo-Renz-O/malagasy-sentence huggingface dataset:
Isaorana manokana ihany koa ny tangalamena sady ray aman-dreny andriamatoa zara sy totozy edmond ary ny fokonolona ao antananambo nanome izay nilainay rehetra ka nahatontosana izao asa izao. Isaorana ihany koa ianareo rehetra izay manatrika etoana, tsy soritana tsy anavahana, misaotra betsaka anareo tompoko.
Manana anjara toerana lehibe eo amin’ny seha-piainana samihafa ny tontolo iainana. Hoy indrindra i ranoe24 momba izany endrika iray maneho ny fahapotehan’ny firenena ny tsy fahaiza-mitahiry ny tontolo iainana ho soa voaresaka matetika ny mahakasika ny fahasimban’ny tontolo iainana izay saika maneran-tany fa tsy ny eto an-toerana ihany toy ny fandripahana ny ala, ny doro tanety, ny fiparitahan’ny loto, tao avaratr’i algérie 25 izao dia nisy ny tondra-drano izay nahatonga ny olona maro ho tra-boina. Teto andrenivohitra indray dia nisy ny setroka be izay nahatonga aretina maro. Nandray fanapahan-kevitra ireo tompon’andraikitra amin’ny tsy fahazoana mamokatra harona pilasitika mba hampihena ny fako izay mihanaka eto antananarivo sy ny manodidina ka mila tsy ho araka intsony ny fanesorana azy. Vitsy ny ala ao amin’ny kaominin’antsahalava raha miolotra amin’ny fidadasiky ny toerana. Mbola aripaky ny mponina ihany anefa izay azo anaovana tao- trano sy arina fandrehitra. Tsy marisika amin’ny fambolen-kazo mba ho solon’izany anefa ny olona, ary izay tany kely tsy mamokatra sisa no hany natokana ho an’ny fambolen-kazo. Tsy anomezan-tsiny ny olona izany satria azo ambara fa tsy mifanentana amin’ny isan’ny mponina intsony ny velaran-tany ka tsy maintsy trandrahina sy hajarina ho an’ny fambolena izay azo anaovana izany. Eo ihany koa ny manao izany ho amin’ny fivelomana. Sendra izany indrindra izahay nandritra ny firotsahana an-tsehatra. Toy izao hita amin’ny sary pika manaraka izao 24 ranoe, haren-tsaina tovozin-tsy ritra, édition tsipika, antananarivo, 2000, tak. 92 25 vaovao rta ny 27 12 15 tamin’ny 8 ora alina
Toko mihazom-bilany ka mampipitrapitra ny tapa-porohana a. P 194 ny fanovana endri-javatra azo avy amin’ny fanafoanana ny oharina laroina fanovana anarana no nenti-nanangana izany anatra izany. Ny fanovana endri-javatra azo avy amin’ny fanafoanana ny oharina dia hita amin’ny hoe toko mihazom-bilany ianao ny tanora ny tanora eto no mifanentana amin’ny toetran’ny toko176. Ny tanora no afaka mizaka izany noho ny tanjany ara-batana sy ara-tsaina. Notsindrian’ny mpanoratra mazava tsara anefa fa mihazom-bilany izy ireo. Ao anatin’ny vilany mazàna dia misy sakafo izany hoe ahitana zava-tsoa mitondra aina. Ny tanora matetika no voasoritra fa manana izany. Ireo antitra efa tola dia tsy tafiditra, io no hita amin’ny fanovana anarana hoe mampipitrapitra ny tapa-porohana ny tapa-porohana dia ambiny sisa tsy may tamin’ny kitay izany hoe ambiny tamin’ny nahamasahana ny sakafo. Toy izany ireo antitra, izy ireo no namolavola sy nikarakara izay soa ivelaran’ny tanora kanefa efa ambiny ka tsy afa mihetisika intsony. Ny hevitra ao anatin’izany ary dia maneho fa ny tanora no tompom-pahefana amin’ny soa ka zary mpitazana fotsiny ireo antitra namolavola ny fahazoana izany soa izany. Tsotra eto ny fanehoan-kevitry ny mpanoratra satria tsy ny hananatra mivantana no tanjony fa ny hahafahan’ny tsirairay manakatra io hevitra anatiny io, ary hitsarany izany na marina na tsy marina ary koa na mety na sy mety.
Ara-endrika sy ara-drafitra ny tantara fandefa amin’ny onjam-peo dia tantara aseho amin’ny endrika resaka ifamaliana, ka ny feo sy ny teny ataon’ireo mpandray anjara na ny mpilalao no entiny mampahalala ny fihetsika na koa ny hevitra tiana holazaina. Amin’ny maha resaka ifamaliana ny tantara, dia tokony hisy mpandray anjara roa ao aminy. Miorina amin’ny teny sy feo ny tantara. Matetika dia ravahina hira sy feon-kira ary feo samihafa izay mifanaraka amin’ny toe- javatra tiana hampitaina izy, ka miankina amin’ny fotoana sy ny toerana itrangan’ireo toe- javatra ireo no mety hanovana izany. Ampiasaina ho fanelanelanana ireo fizarana madinidinika ao anatin’ny tantara ihany koa ny feon-kira. Marihina fa mety hisy ihany ny tantara izay lalaovina mpandray anjara tokana monja, saingy tsy maintsy misy hatrany mpandray anjara fanampiny ao ambadik’izany, izay miafina amin’ny alalan’ny teny taterina. Arakaraka ny mahavitsy loatra na mahamaro loatra ny mpandray anjara no mety haharatsy ny tantara. Mety hankaleo ny sofin’ny mpihaino raha mpilalao iray foana, tsy miova mihitsy no miteny. Mety hahavery ny mpihaino amin’ny fahazoana ny vontoatin’ny tantara kosa indray, raha toa ka maro loatra ireo mpandray anjara miteny.
Rà i y efa hisasaka dje tsy nandeha koa. Nangeha a malaky ny dokotera nizaha an’azy. Nizahan’i dokotera mbola nitepo kely ny fony. Neno ta any efa maritra mangatsiaka aby djekô rano ampotsi a io. Dje nizaka dokotera tam’zay hoe itoy tsy ho avotra koa, amboary ny fo sy ny saina, hody any amy paradisa izy itoy. Olo sambatra itoy olo itoy fa tsy mba nisalatra ny
Izany hoe tsy misy zavatra mirindra ny et? An-tany raha mikorontana ny ala sy ny biby ary ny rano satria izy ireny no antoky ny fahasalamana eo amin’ny olombelona. Toa mifanohitra tanteraka amin’izany toe-javatra izany anefa ny zavatra hita amin’izao fotoana izao noho ny fidiran’ny fandrosoana. Tsy voahaja intsony ny fadifady nolovaina tamin’ireo razana izay nahomby teo amin’ny fiarovana ny tontolo iainana ary ny fahatahorana ireo hery toavina tsy hita maso. Ny fanajana ny fady anefa dia anisan’ny zavatra mampahomby anaty ny fiainan’olombelona. Noho izany dia betsaka ny aretina isan-karazany ateraky ny fiovan-javatra toy ny fiovan’ny toetrandro manoloana an’izany. Raha atao jeritodika àry ny bibilava do ao bejiro dia tsapa fa anisan’ny mahatonga izany fahasalamana izany satria mifamatotra amin’ireo hery tsy hita maso izay antsoina hoe raza ny fisiany ao anaty lavabato. Ireo raza ireo anefa dia mampirindra sy mampilamina amin’ny alalan’ny fitsaboana nentin-drazana izay zavatra mampikorontana ny fiainan’ny zanak’olombelona, dia tsy inona izany fa ny aretina. Koa raha jerena ny fomba fitsaboana nentin-drazana dia hita fa toa miankina tanteraka amin’ny ala ny fitsaboana. Any anaty ala no akana ny fanafody isan-karazany hanasitranana ny aretina sy izay zavatra tsy metimety ka tsy mampandeha ny fiainan’ny zanak’olombelona. Mitovy hevitra amin’izany kosa ny fanambarana nataon’i j. Coudray sy i m. L bouguerra74manao hoe on détruit aussi la forêt pour de nombreuses autres raisons pour la chasse, pour la securité, pour des raisons sanitaires, politiques ou de pyromanie 75.
Ny tsinjara toerana sy ny halavan’ny fehezanteny eto no tena mitazona hevitra lehibe. Ny toerana ambony indrindra dia maneho halehibeazana sy fahefana ka eto ny fitiavan-janahary dia atao ho amboniana sy omena fahafahana. Noho izy maharitra sy manjaka amin’ny toerana rehetra mandritra ny fotoana ela, izany noasehon’ny halavan’ny fehezanteny farany. Ireo fehezanteny roa voalohany kosa dia fohy sy ambany noho izany tsy dia misy hasiny loatra ny hevitra ao. Ny hevitra fonosin’ny fanovana endri-javatra azo avy amin’ny fanafiana toetran’ny anoharana ny oharina no ilalaovana ny teny hoe mamy ho toetra iray amin’ny anoharana dia samy maneho fa tsara ary miditra hatrany anaty mihitsy.
Manjohy ny fiainana eny foana ny fanabeazana na toy inona endrika isehoany ary mifaningotra amin’ny fiainana manontolo ihany koa; ny sarin-teny amam-pomba filazan-javatra nandokoany ny tononkalo dia nisarihana ny sain’ny mpamaky hanjohy hatrany ny asa sorany. Ireny dia manaporofo, fa tena poezia ny asa soratry ratsimba georges ary azo lazaina fa poeta izy.
Manoloana ny fahavitan’izao asa izao dia tsy hay ny tsy hisaotra sy haneho fankasitrahana ireo rehetra izay nanampy ny tenanay na mivantana na ankolaka izany. Voalohany amin’izany dia andriamanitra izay nanome ny hery sy ny tanjaka ary ny fahasalamana ka nahafahana nanatontosa izao asa izao. Isaorana amin’ny fo feno fankasitrahana ihany koa ny sekoly ambony manofana ho mpampianatra dia ny ecole normale supérieure e. N. S izay namolavola ny tenanay ka tojo amin’izao dingana izao. Isaorana toy izany koa ny tomponandraikitra rehetra eto amin’ny sekoly izay tarihin’ny tale sy ny rafitra samihafa isan’ambaratongany. Isaorana eram-po eran-tsaina ihany koa ramatoa ratiaray suzette malalatiana, izay nanaiky tamim-panetren-tena hitarika izao asa izao. Na dia teo aza ny fitavozavozana avy aty aminay dia nanoro sy nitari-dalana hatrany ianao. Andriamanitry ny fiadanana anie handrotsaka ny fitahiany ho aminao sy ny ankohonanao hatrany. Eo koa ianareo mpiara-mianatra andiany za. Ha. Tra zandry hanandratra avo ny tenin-drazana izay nifanohana nandritra ny taona 2010- 2015 teto amin’ny e. S ampefiloha, dia tolorana fankasitrahana feno tokoa ianareo tamin’ny hevitra sy ny fanampiana izay nataonareo taminay. Ary tsy hadinoina velively koa ianareo ray aman-dreny izay tsy nikely soroka fa nanampy hatrany, andriamanitra anie hanampy ny fahasoavany aminareo. Toy izany koa ianareo havana sy namana ary sakaiza. Noezahina natao taty am-piandohana izao fisaorana izao satria faly loatra ny fonay ka tsy hainay ny tsy hisaotra alohan’ny zavatra rehetra. Misaotra tompoko.
Nohadihadiana teo fa fanamasahana fety ny vakodraza? A. Tsy ny fetim-pirenena na ny tsenabe ihany fa mbola masahana amin’ny vakodraza? A ihany koa ny fetin-tsekoly sy ny fety karakarain’ny fokontany izay mateti-piseho ihany koa. Hovahavahana ao amin’ny zafi-pizaràna manaraka ny momba izany.
Araka ny voalaza ao aminrny bokinri françois richaudeau, dia tokony ho amin’ny toerana ahafahana mahita haingana ny laharan’ilay takila rehefa mamadibadika ny boky. Ny tsara indrindra dia ny eny amin’ny sisiny ambony, ary amin’ilany havanana. Tokony ho mora hita sy ho mora vakina ilay tarehimarika 142 azo atao tsara ny mampiasa ny sisiny ambony aminrny pejy hametrahana ny lohateny tari- dalana. Ity misy ohatra iray anehoana ny tokony ho fipetrakrireo lohateny tari-dalana ireo ; ka ny fizarana faharoa ao aminrny boky lovako t12 no ndeha haseho ny sisiny ambony indrindra no hametrahana ny laharan-takila ny sisina takila havia kosa no hanolorana ny lohateninrny fizarana ny sisina takila havanana no hasiana ny lohateninrny toko
Ary amin’izany maha namana izany, dia hiezaka araka izay azo atao, hanolo- tanana amin’ireo izay mba misarangotra amin’ny tena. Hoy ny ao amin’ny fotoana mahafaty hoe dia mila olon-kafa azo isarangotana mila tanana hafa any ambadika any, hitondra fanavotana hanala sy hamafa izato fahosany. 102
Miankina isakarazany. Voalohany amin’izany ny fampahafantarana ireo lalàna mifehy ny vakoka sy ny fiarovana azy izay anjaran’ireo fiarahamonim-pirenena. Ankilan’izany, ilaina koa ny tetikasa fananganana ivon-toerana mifanandrify amin’ny zava-misy ao an-toerana sy ny filàn’ny mponina andavanadro ary tokony hampidirina ao anaty taranja mpampianarana ny mikasika ny vakoka misy ao an-toerana manomboka amin’ny ambaratonga fototra ka hatrany ambaratonga ambony. Tanjona amin’izany dia ny mba hahafantaran’ny manodidina ny zava-misy sy mba hampandrosoana ny faritra satria tokony hifanandratra ny vakoka sy tanàna. Ohatra, ny tanimanga no akora misy ao mandoto, ka tokony hananganana sekoly hampianatra ny mponina fikarakirana izany. Amin’izany dia iezahana hampiasana ny teny malagasy teny reny ho teny enti-mampianatra mba hifanaraka amin’ny fahalalan’ny olona hampianarina na averina sokafana ilay sekoly momba ny taozavatra isankarazany izay efa nisy teto antananarivo. Ka kendrena ny hisian’ny rantsam- piofananana sahaza ny sokajin’olona rehetra sy ny mari-pahaizana ananan’ny tsirairay, fa tsy atokana ho an’ireo avara-pianarana na koa ho an’ireo olona tsy dia nandia fianarana. Isan’ny arofanina hiadiana amin’ny fahantrana na ara-pahalalana na ara-toekarena, anomezana andraikitra ny tsirairay, indrindra ny foto-pivelomana ho an’ny tanora tsy an’asa ka hampandroso ny faritra sy ny firenena. Rehefa manana asa sy andraikitra mantsy ny tsirairay dia azo antenaina fa tsy ho voasariky ny asa ratsy isan-karazany miteraka ny tsy fandriam- pahalemana ankehitriny. 3 4 4 fanorenana orinasa madinika iaraha-mahalala fa betsaka ny vakotra eto madagasikara; ao ny vokatry ny tany, ao ny vokatry ny fiompiana, ary ao ny vokatry ny fitrandrahana samihafa. Tsy ny fanamboarana hahazoana mitahiry ihany no ilaina fa fanamboarana hahazoana manatsara ilay akoran-javatra ho azo ampiasaina65. Ohatra, fanamboarana hoditra, vy, rofia, kapa, zava-maniry fanaovam- panafody, tefy tanimanga sns koa satria samy manana ny akora fototra ao aminy avy ny isam-paritra, dia ilàna ny hanorenana ozinina madinidinika mifanaraka amin’ny zava-misy mba ho loharanon’asa ho an’ny vondron’olona ifotony sy mampandroso ny faritra. Koa raha voakarakara tsara ny fitrandrahana ireny harena voajanahary ireny, dia azo antoka fa hanjary antom-pivelomana ho an’ny fianakaviana maro 66 amin’izany dia ho tombontsoa roa farafahakeliny no ho azo. Ny tombon-tsoa voalohany ny fahitana asa tsy lavitry ny tanàna, satria efa eo akaikin’izy ireo no miorina ny toeram-piasana. Ka dia hampihena ny fifindra- 65 fety michel, fa nahoana no avondrona ho fokonolona isika? Tak 76 66 op cit, tak 74
Mpivarotra. Iray alina ariary isam-bolana no hofan’ny tsena, mavesatra amin’ireto mpivarotra izany 57. Telo volana ihany anefa no tena be mpitsidika ny farihy ao anatin’ny taona, ary amin’io fotoana io ihany koa no tena mandeha ny varotra, ankoatra an’ireo dia vitsy ny mpitsidika ; ny hofan’ny tsena anefa tsy mety raha telo volana isan-taona ihany no aloa. Eo amin’ny 35 eo ho eo isanandro no farany betsaka amin’ny isan’ny mpitsidika mandritra ny volana jolay, aogositra, septambra. Ny vidin’ny rary anefa 3000 ariary ho an’ny vazaha ary 1500 ariary amin’ny malagasy ; ny vakana dia 5000 ar ho an’ny vazaha ary 3000ar ho an’ny malagasy. Raha mahalafo izy dia eo amin’ny 6000 ariary isanandro isaky ny mpivarotra, satria manodidina ny roapolo ny mpivarotra. Ny olana dia ireo mpivarotra mandeha manaraka ny mpizahatany. Maro ireo mpizahatany no sorena amin’izany fihetsika izany. Raha ny tokony ho izy mantsy dia ny mpividy no mankeny amin’ny fivarotana ary mifidy izay tiany. Tsy izany anefa no mitranga eny tritriva. Be loatra ny mpivarotra. Tsy mbola misy fandaminana mametra ny isan’ny mpivarotra ao an-toerana. Izay mahay mandrary sy mahita zavatra azo amidy dia afaka mivarotra eny amin’ny manodidina ny farihy avokoa. Ankoatry ny tsenan’ny farihy masina dia tsy ahitana tsena ifanakalozan’ny mpividy sy ny mpivarotra any an-toerana. Mpamboly avokoa anefa ny olona ao an-toerana, ilain’ny tantsaha ny tsena mba hahafahany mivarotra ny vokatra. Noho izany dia tsy maintsy mankany antsirabe ny mponina rehefa hivarotra izany. Mbola andoavam-bola indray ny saran- dalana andehanana hivarotra ireo vokatra. B ny lalana
Ireo no anfangaro itsofan-drano afafy amin’ny zana-drazana ho hitantsika aoriana ny antony ampiasaina ireo hasin-javatra ireo tsara ny manamarika fa tsy nataotao foana akory ny teny amam-pihetsika ary ny anarana ampiasana eo amin’ny fomba amam-panao ahitana tandindon-kevitra izy ireny ka avy amin’izany no
Fanafohezan-teny ep ecole primaire ceg collège d’enseignement général araka ny hita eo amin’ny fafana, raha 85 ny mpianatra manana indrindra miditra mianatra any amin’ny ambaratonga voalohany ep , dia 45 ihany ny mahantra indrindra. Midika izany fa tsy manana fahafahana loatra hampiana-jaza ny olona sahirana ara-pivelomana. Miha misongadina io elanelana io amin’ny ambaratongam-pampianarana ambonimbony kokoa, satria, 1 n’ny zaza mahantra indrindra ihany no afaka manohy fianarana any amin’ny ceg sy lycée.
Mpianatra tsy mipetraka amin’ny ray aman-dreny, ny rendrarendra ao an- toerana amin’ny maha-tanàn-dehibe an’i mahitsy mitarika ireo ankizy sasany hitady hameno ny fahabangana ara-bola izany rehetra izany. Marobe ireo toe-javatra ara-toe-karena izay misarika ny mpianatra ka mahatonga ny sasany amin’izy ireo ho variana. Voalohany, ny lafiny asa. Misy amin’ireo ankizy niaraka nianatra taminy teo aloha ohatra no efa miditra eo amin’ny sehatry ny asa. Mampiseho ny tenany ho tafita ireny ankizy ireny satria mahazo vola ary toa lasa mahaleo tena kokoa. Mahavidy ireo rendrarendra tian’ny tanora ihany koa ireo ankizy efa miasa ireo. Ny ankizilahy moa no tena mora voatarika hiasa. Araka ny hitanay, ny asan’ny mpamily mpanampy no tena mahamay ny ankizilahy. Manantena izy ireo mantsy fa hiakatra ho mpamily fiara rehefa avy eo. Anisan’ny fakam-panahy misarika ny mpianatra tovovavy ihany koa ny rendrarendra fitafiana, finday, sakafo samihafa izay tena miroborobo tokoa ao mahitsy. Ireo mpianatra avy lavitra no tena mora voasarika satria tena hitany tokoa ny fahasamihafana raha mihoatra amin’izay iainany any amin’ny tanàna misy azy. Rehefa tsy afaka mameno ireny filàna ireny ny ray aman-dreny dia any ivelany ny mpianatra no mitady izany. Vokany, misy ireo mpianatra ankizivavy izay mifankatia amin’ireo tovolahy efa miasa izay heveriny fa hahavita izay tiany. Araka ny hitanay tamin’ny firotsahana an- tsehatra, ireo mpamily fiarabe na mpamily fiara fitaterana, ireo tandroy mpivarotra omby no tena fakam-panahy ho an’ny mpianatra tovovavy. Misy mihitsy aza ireo mivaro-tena amin’izy ireny matetika. Marihina anefa fa fiarahana tsy miafara amin’ny fanambadiana izany matetika, izay heverina fa mety ao anatin’izany ny antony ara-poko. Misy fiantraikany eo amin’ny fianaran’ny mpianatra tokoa ny olana ara- toe-karena. Misy amin’ireo mpianatra no nianatra iray volana monja dia nahita asa. Hany ka nialany ny fianarany.
Mba saika hanontany ny olana misy eo amin ny tokantranony aza, dia nanaovany teny maharary mihitsy. Toko ii nahatsapa ho irery i miaro, ka nikaroka olona iray mba hiara-dalana aminy. Nahita an i mendrika izy, izay tena mendrika teo anatrehany tokoa. Nifankatia fatratra izy ireo. Toko iii mbola niala nenina niteny an i miaro ihany ramahefason, kanjo tsy nampiova ny fanapahan-keviny mihitsy izany. Nitohy hatrany ny fiarahany tamin i mendrika. Toko iv roa volana taorian ny niarahan izy ireo, dia nitoe-jaza i mendrika. Nampanantsoin ireo ray aman-drenin i mendrika i miaro. Tapaka tamin ny fihaonan izy ireo fa haroso tsy ho ela ny raharaha, na dia ho tsotsotra ihany aza aloha. Tsy afa-niroso tamin izany anefa i miaro noho izy mbola manambady ara-dalàna. Nampiditra taratasy fangatahana fisarahana tamin i felana teny amin ny fitsarana izy. Mila fotoana maharitra anefa izany vao mivaly. I mendrika sy ny fianakaviany anefa efa dodona ery amin ny fanatontosana ny raharaha. Fizarana iv voalohan-kizo
Fanabeazana amin’ny alalan’ny sahanasa ny fampiharana ny fomba fanabeazana dia amin ny alalan ny fanaovan ny mpiandraikitra ny fandaharana asa mandritry ny herintaona, izay mizarazara ho telovolana telo. Izany hoe mitovy tanteraka amin ny taom-pianarana any an-tsekoly. Misy ny tanjona kendrena amin ny fanaovana ny sahanasa izay atao fa ny fomba entina hanatanterahana ilay sahanasa dia amin ny alalan ny fomba fanabeazana fito. Ny tanjona mantsy, araka ny voalazan i jacques besse dia ny zava-kendrena voasoritra mazava eo amin’ny fanatanterahana ny asa fanabeazana eo amin’ny fampianarana 35 tsara homarihina fa mialoha ny anaovana ny sahanasa dia tsy maintsy misy ny fifamoriana rassemblement amin ny fomba skoto. Avy eo ny fanompoam- pivavahana culte rehefa vita ny sahanasa dia tsy maintsy asiana lalao ary faranana amin ny fifamoriana indray. Ireto misy sahan asa telo isan-tsampana ahitana hoe ahoana ny fizotran ny fanabeazana ny ankizivavy sy ny zatovovavy ao amin ny mpanazava ny sakafo ara- pahasalamana, ny tantaran ny skoto maneran-tany ary ny voka-dratsin ny firaisana ara-nofo aloha loatra.
Linton, le fondement culturel de la personnalité , dunod, 1965. P. 206. La jeunesse, c’est l’âge des ruptures avec les socialités à fondement affectif, qui joue la fonction de libération, dans la mesure où , il donne sur le plan culturel. Il doit assumer son choix. Pourtant, la socialisation de la jeunesse est anxieuse. Elle se heute aux interdits, critiques, ironies des adultes.
Azo zaraina roa araka ny vontoatin’ny boky fampianarana. Toy izao izany fizarana izany boky mitondra fandrosoana; boky fakana hevitra. Tsara kokoa, raha ho an’ny mpianatra, iry boky voalohany, izay mitondra fandrosoana. Tsy manakana ny fampiasan’ny mpampianatra azy akory izany. Mety ho an’ny mpampianatra koa ny boky faharoa, satria manampy azy amin’ny fanatontosana ny fampianarana. Hojerena mifanesy ny momba ireo boky ireo.
Fampahalalana ny mpianatra ny tontolon’ny teny amin’ny fampianarana ny taranja teny dia mazàna ny vontoatin’ireo zana-taranja mandrafitra ny fandaharam-pianarana no ifotoran’ny mpampianatra. Mba hahafahan’ny mpianatra manavaka ny anjara toeran’ny teny sy mamantatra ny sehatra azo ampiasana ireo vontoatim-pahalalana ireo dia ilaina ny mampahafantatra azy ireo ny tontolon’ny teny.
Raha ny eto madagasikara manokana, tsy dia mitovy loatra ny ora iasan’ny mpampianatra tsirairay. Tokony ho manodidina ny ora 18 ka hatramin’ny 20 eo isan-kerinandro no ora iasan’ny mpampianatra iray araka ny teny midina avy any amin’ny minisitera. Miankina amin’ny isan’ny kilasy ao amin’ ny sekoly ampianarany kosa anefa matetika ny mety ho habetsahan’ny ora iasan’ny mpampianatra iray. Ankoatra izay, miankina amin’ny ora antonony isaky ny taranja ihany koa izany. Mety tsy hitovy araka izany ny lanjan’ora iasan’ny mpampianatra, fa miankina indrindra amin’ny taranja iandraiketany. Aseho amin’ny fafana ny ora tokony ianarana ny taranja rehetra misy eny anivon’ny lisea isan-kerinandro mba hahafahana
Ny mahatsikaiky eo amin’ny fihetsika ivelany matetika dia ireo fihetsika tsy mendrika ilay manao azy, na tsy mifanentana amin’ilay iharany no ahitana ny toe-javatra mahatsikaiky. Azo raisina tsara amin’izany ny fihetsik’i dola ato amin’ny tantara. Raha ny zava-niseho izay efa nolazaina teo ambony no tohizana, dia mazava ho azy fa tsy mendrika azy ny fihetsika nataony nanoloana ireo olona nahita azy. Eo indrindra no isehoan’ny toe-javatra mampihomehy ao amin’ny tantara. Na dia hipoka aza ny fiara, dia tsy nanakana ny olona hanalavitra an’i dola izany nihataka ny maro nanome lalana azy toy izany koa ny fihetsiky ny olona nifanena taminy teny an-dalana nody niherika nijery azy daholo izay nolalovany. I dola kosa etsy an-daniny, gaga ihany tamin’ny voalohany. Niezaka namantatra ny zava-misy ihany koa izy. Nefa nifanohitra tamin’ny tokony ho fihetsika hataony no nataony fanaingana soroka kely hatrany nampiana fiatranatrana tsy misy toa azy. Henatra sy fanitsiana ny fomba fihaingony no nandrasana taminy, nefa fidedadedahana hatrany no nasehony. Ary tsy tonga saina mihitsy izy raha tsy efa tonga tany an-trano. Teo vao hita ny tsy mety rehetra ka nahatonga ireo fihetsiky ny olona ho hafahafa. Tara loatra anefa izany, satria efa be ny vita. Tonga amin’ilay fiteny hoe fafa trano lasa mpifosa , izany hoe, efa hitan’ny olona daholo ny tsy mety rehetra tao an-trano, vao hanadio. Raha ny marina, dia ny fafa trano no tokony hialoha fa tsy ny fandraisam-bahiny, mba tsy hifosan’ny olona ny tena. Toy izany koa ny tokony ho nataon’i dola mialoha ny nidirany tao anaty fiara. Izany hoe, tokony ho nanamarina tsara ny zavatra eny aminy izy aloha. Ny nenina tsy aloha hananatra fa any aoriana handatsa efa betsaka ny olona nitsara ny fihaingony vao tsapany ny marina. Fihetsika fahita matetika ataon’ny olona ity nataon’i dola ity. Ary tena mahatsikaiky tokoa. Toy izany ny toe-javatra mahatsikaiky tamin’ny tantaran’i dola. Nahitana lafiny mahatsikaiky koa teo amin’ny toetoetrany.
Matoanteny enti-midera na manameloka zavatra na olona na trangan-javatra iray 84 ity sokajina matoanteny ity dia enti-mandoka izay toe-javatra tombanana ho tsara na koa manivaiva sy manabanty olona na zavatra na toe-javatra tombanana ho ratsy. Maneho izany ity ohatra ity eto isika, dia voatery haneho am-panajana ny fankasitrahana ny vehivavy malagasy, noho ny nahaizany nampivoatra ny lamba fitafiny hanaraka ny toetr’andro. Noraisiny ny haingo sy ny didin’akanjo avy any ivelany, saingy nohatsarainy tsy ho mena mitaha amin’ireny ny lamba malagasy, ka tsy nety ho resy tosika. Fihetsika tsy maintsy deraina izany, fa tsy azo lalovam-potsiny, satria io firaiketan’ny vehivavy amin’ny fitafian-drazany io no isan’ny apinga tsy nahafaty ny maha-malagasy toe anoloan’ny fomba vahiny. E. D. Andriamalala, ny fanagasiana, tak. 43